2020. gada 15. decembrī Rīkojums Nr. 774

Rīgā (prot. Nr. 82 56. §)

**Par konceptuālo ziņojumu**

**"Par situāciju paliatīvajā aprūpē Latvijā un nepieciešamajām**

**izmaiņām paliatīvās aprūpes pakalpojumu pieejamības nodrošināšanā"**

1. Atbalstīt konceptuālajā ziņojumā "Par situāciju paliatīvajā aprūpē Latvijā un nepieciešamajām izmaiņām paliatīvās aprūpes pakalpojumu pieejamības nodrošināšanā" (turpmāk – konceptuālais ziņojums) ietverto risinājumu.

2. Noteikt Veselības ministriju un Labklājības ministriju par atbildīgajām institūcijām konceptuālajā ziņojumā ietvertā risinājuma īstenošanā.

3. Veselības ministrijai un Labklājības ministrijai atbilstoši konceptuālajā ziņojumā ietvertajam risinājuma ieviešanas termiņam veikt nepieciešamos pasākumus visaptverošas, uz cilvēku orientētas paliatīvās aprūpes ieviešanai.

4. Veselības ministrijai un Labklājības ministrijai izstrādāt konceptuālajā ziņojumā ietvertā risinājuma ieviešanai nepieciešamo normatīvo aktu projektus atbilstoši ik gadu piešķirtajiem valsts budžeta līdzekļiem. Veselības ministram un labklājības ministram atbilstoši norādītajiem risinājuma ieviešanas termiņiem nepieciešamo normatīvo aktu projektus noteiktā kārtībā iesniegt Ministru kabinetā.

5. Veselības ministrijai un Labklājības ministrijai konceptuālā ziņojuma projektā paredzēto pasākumu īstenošanu 2021. gadā nodrošināt piešķirto valsts budžeta līdzekļu ietvaros. Jautājumu par papildu valsts budžeta līdzekļu piešķiršanu konceptuālā ziņojuma projektā paredzēto pasākumu īstenošanai 2022. gadā un turpmāk izskatīt Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

Ministru prezidenta vietā –

Ministru prezidenta biedrs,

tieslietu ministrs J. Bordāns

Veselības ministre I. Viņķele